Levende fossil

Levende fossiler er enkeltarter eller små grupper av arter som i spesielle nisjer har overlevd til vår tid, selv om alle deres slektninger døde ut for millioner av år siden. Levende fossiler er meget interessante for å forstå utviklingen av livet på jorden. Det finnes en god del levende fossiler, både i dyreriket og planteriket.

 Noen levende fossiler 

Blåfisk er noen overlevende arter av kvastfinnefisk som ellers døde ut rundt perioden trias.
Ginkgo (tempeltre) er én overlevende art av en plantetype som var vanlig i jura.
Urtre (Metasequoia glyptostroboides), et bartre fra Kina
Skjermtre (Sciadopitys verticillata), et bartre fra Japan
Wollemia nobilis, et bartre fra Australia
Amborella og Degeneria er overlevende arter fra de aller tidligste blomsterplantene i kritt.
Tuataraen på New Zealand er eneste overlevende art av broøglene, som ellers døde ut sammen med dinosaurene.
Psilotum er noen få overlevende arter av psilofytter, en plantetype som var vanlig i devon.
Sneller er 23 gjenlevende arter av en plantetype som dominerte Jorden i perm og karbon.
Kloakkdyrene i Australia er overlevende primitive pattedyr som fortsatt legger egg.
Nautilus (perlebåt) er siste overlevende av blekksprutene i underklassen Nautiloidea. De var svært tallrike i tidlig paleozoikum.
Welwitschia-planten i Namibia.
Dolkhaler, en gruppe marine leddyr

 Litteratur 


Kategori:Evolusjonsbiologi